Diari Oficial de la Generalitat Valenciana


Sumari del DOGV 5349, del 19-09-2006 (2006/10730)

ACORD de 15 de setembre de 2006, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Yátova.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10004


Data del document
:   15-09-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Yátova
    * expropiació

ACORD de 15 de setembre de 2006, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Yátova. [2006/10057]  
El Consell, en la reunió del dia 15 de setembre de 2006, va adoptar l'acord següent:  
L'Ajuntament de Yátova, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de xarxa d'abastiment d'aigua potable Comunidad Río Juanes.  
Esta declaració d'urgent ocupació es justifica per les raons següents: les obres de xarxa d'abastiment d'aigua potable Comunidad Río Juanes han de dur-se a terme amb celeritat ja que hi ha finançament de la Conselleria d'Infraestructures i Transport destinada a les obres de referència, amb el risc de la pèrdua de l'esmentat finançament si no s'inicia o executa la inversió en l'exercici 2006. A més, la finalitat de dotar de subministrament domiciliari d'aigua el nucli del riu Juanes resulta inajornable per l'existència d'habitatges que no tenen l'esmentat subministrament, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, i no es van presentar al·legacions.   
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, i a proposta del conseller de Justícia, Interior i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Yátova per a l'execució del projecte de xarxa d'abastiment d'aigua potable Comunidad Río Juanes.  
El present acord es publicará en el Diari Oficial de la Generalitat, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions, només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptador a partir de l'endemà d'aquell en què tinga lloc la publicació del present acord en el Diari Oficial de la Generalitat. Contra la desestimació expressa del recurs potestatiu de reposició podrà interposar-se en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'este acord en el Diari Oficial de la Generalitat, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen adient.  
València, 15 de setembre de 2006  
La consellera secretària del Consell (p.s.),  
GEMA AMOR PÉREZ